पाएं अपने शहर की ताज़ा ख़बरें और फ्री ई-पेपरडाउनलोड करें
रेलवे में गार्ड भर्ती कराने के नाम पर गांव अकबरपुर के बीए, पीजीडीसीए पास हरविंदर सिंह को उसकी ही बुआ ने अपने बेटों व साथियों संग मिलकर 22.93 लाख रुपए की ठगी कर की। पीड़ित की शिकायत और जांच के बाद थाना जुल्का पुलिस ने आरोपी बुआ व उसके बेटों सहित छह आरोपियों के खिलाफ केस दर्ज किया।हरविंदर ने पुलिस को बताया कि वह बेरोजगार था। साल 2016 में उसके भाई रणजोध सिंह की मौत हो चुकी है। आरोपी 1 साल पहले उनके घर दुख जताने आए थे तब उन्होंने उसे गार्ड भर्ती कराने की बात रखी। 20 से 25 लाख में सौदा हुआ।
आरोपियों ने उससे फार्म भरवा कर उसके डॉक्यूमेंट ले लिए। उसे भरोसा दिया कि आप के फार्म भरकर भेज दिए हैं। कुछ समय बाद जब रेलवे में पड़ताल की तो पता चला कि न ही ऐसी कोई पोस्ट के लिए मेरे नाम से अप्लाई किया गया और न कोई जॉब निकाली। आरोपियों की ठगी की सूचना पर लब उनसे संपर्क किया और वह उन्हें मिलने के लिए अमृतसर गया। वहां आरोपियों ने उससे मारपीट की और उसे धमकाया। उसने एसएसपी को शिकायत दी। आरोपियाें में बुआ अमरजीत कौर, उनका बेटा चानण सिंह, रणजीत सिंह निवासी तरनतारन सहित गुरप्रीत सिंह अमृतसर, नीतिश शर्मा सोलन, हरजीत कौर अमृतसर शामिल हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn